open-index/open-wikipedia-markdown huggingface dataset:
Belgia under Paralympiske vinterleker 2006

**[[Belgia]]** deltok med én deltaker i de **[[paralympiske vinterlekene 2006]]** i Torino.

## Medaljer

## Deltakere
;Alpin skiidrett
:Natasha de Troyer

## Kilder
* Athletes and teams list by NPC

## Se også
* Belgia ved de paralympiske leker
Bulgaria under Paralympiske vinterleker 2006

**[[Bulgaria]]** deltok med tre deltakere i **[[Paralympiske vinterlekene 2006]]** i Torino.

## Medaljer

## Deltakere
;Langrenn, Skiskyting
:Ivan Ivanov, Blagovesta Koleva, Aleksandar Tsokanov

## Kilder
*Athletes and teams list by NPC

## Se også
*Bulgaria ved de paralympiske leker
Mjøsundbrua

**Mjøsundbrua** er ei fritt frambygg-bru som krysser Mjøsundet mellom fastlandet og Andørja i Troms. Brua er 840 meter lang. Den har et hovedspenn på 184,75 meter og en seilingshøyde på 35 meter. Den ble åpnet i 1994 og er en del av fylkesvei 848. Brua kostet 203 millioner kroner.

Brua og den nye veien gav Andørja fastlandsforbindelse, og trekantsambandet mellom Myrlandshaug i Gratangen, Sørvika på Andørja og Hamnvik på Rolla ble erstattet med et kortere fergesamband mellom Hamnvik og Sørvika. Dette sambandet ble lagt ned da Ibestadtunnelen ble åpnet i 2000.

## Se også
*Svarthammartunnelen
*Ibestadtunnelen
*Liste over broer i Norge
*Liste over broer i Norge etter lengde

## Referanser
Kasakhstan under Paralympiske vinterleker 2006

**[[Kasakhstan]]** deltok med to deltakere i de **[[paralympiske vinterlekene 2006]]** i Torino.

## Medaljer

## Deltakere
;Langrenn/Skiskyting
:Zeinolla Seitov, Oleg Syssolyatin

## Referanser


## Kilder
*Athletes and teams list by NPC

## Se også
*Kasakhstan ved de paralympiske leker
Ornendil

I J.R.R. Tolkiens fiktive verden Midgard var **Ornendil**  den eldste sønnen av Kong Eldacar av Gondor, og dermed også eldre bror av Aldamir (som senere ble konge av Gondor). I beleiringen av Osgiliath, i den gondorske borgerkrigen, ble Ornendils far drevet ut av Castamir tronraneren. Men Omendil var ikke så heldig at han unnslapp med sin far og ble drept av Castamir ved Osgiliaths fall.
Dyrøybrua

**Dyrøybrua** er ei fritt frambygg-bru på fylkesvei 7842 i Dyrøy kommune i Troms. Den er 570 meter lang og krysser Dyrøysundet mellom Finnlandsneset på fastlandet og Ørnneset på Dyrøya. Brua ble åpnet 20. august 1994 og ga Dyrøya fastlandsforbindelse. Dyrøybrua avløste fergestrekningen mellom Brøstadbotn og Langhamn. Selve brua har to kjørefelt, men tilløpsveiene har bare et felt med møteplasser.

## Se også
*Liste over broer i Norge
*Liste over broer i Norge etter lengde

## Referanser
Sør-Korea under Paralympiske vinterleker 2006

**[[Sør-Korea]]** deltok i de **[[paralympiske vinterlekene 2006]]** i Torino med tre deltakere, alle i alpin skiidrett.

## Deltakere
;Alpin skiidrett
:Han Sang-min, Lee Hwan-kyung, Park Jong-serk

## Kilder
*Athletes and teams list by NPC

## Se også
*Sør-Korea ved de paralympiske leker
Dead Kennedys

**Dead Kennedys** er et amerikansk punkband som ble stiftet i 1978. Bandet er særlig kjent for sine venstreorienterte og til tider svært humoristiske tekster. Bandet har øvd stor innflytelse på både en rekke punk- og hardcore-grupper.

## Besetning
Bandet ble stiftet av Jello Biafra (egentlig Eric Reed Boucher) og East Bay Ray (egentlig Raymond Pepperell) på henholdsvis vokal og gitar. De fikk med seg 6025 (egentlig Carlos Codona) på gitar, Klaus Flouride (egentlig Geoffrey Lyall) på bassgitar og Ted (egentlig Bruce Slesinger) på trommer. 6025 forlot imidlertid bandet senere på grunn av psykiske problemer.

## Utgivelser
Bandets første singel, «California Über Alles», ble raskt en undergrunnshit. Denne ble fulgt opp med singelen *[[Holiday in Cambodia]]* før LP-en *[[Fresh Fruit for Rotting Vegetables]]* kom. Sammen med de to påfølgende singlene *[[Kill the Poor]]* og *[[Too Drunk to Fuck]]*, der Ted var erstattet av D.H. Peligro (eg. Darren Henley), var den de eneste av bandets utgivelser som kom inn på topp 100 i USA. Disse utgivelsene ble fulgt opp av singelen *[[Nazi Punks Fuck Of]]f* og mini-LP-en *[[In God We Trust Inc.]]*

I 1982 kom LP-en *[[Plastic Surgery Disaster]]*, med singlene *[[Bleed for Me]]* og *[[Halloween (Dead Kennedys)|Halloween]]*, som skulle bli bandets siste singler. Her beveger bandet seg i noen grad vekk fra den tradisjonelle punken og viser klart mer eksperimentielle takter. Denne utviklingen ble enda klarere på neste utgivelse, LP-en *[[Franchenchrist]]* fra 1985. Denne utgivelsen ble også viktig på andre måter. I førsteopplaget hadde bandet lagt ved en plakat av kunstneren H.R. Giger kalt *Penis Landscape*. Dette første til at en gruppe «bekymrede foreldre» gikk til sak for det de kalte «støtende materiale rettet mot mindreårige». Anklagene ble til slutt droppet, men saken knakk bandet økonomisk. Det var også denne rettssaken som var den direkte foranledningen til klistremerkene med *Parental Advisory* ble lansert. Før bandet ble oppløst ga de imidlertid ut LP-en *[[Bedtime for Democracy]]*, og posthumt ble albumet *[[Give Me Convenience or Give Me Death]]*, bestående av diverse tidligere uutgitte opptak, utgitt.

## Reklamekontrovers
I 1998 kom klesmerket Levis med en forespørsel til de tidligere bandmedlemmene om de ville tillate bruk av «Holiday in Cambodia» i en reklame. Her satte imidlertid Biafra foten ned, noe som i sin tur førte til en rettssak der de andre medlemmene gjorde krav på rettighetene til bandets utgivelser, noe de fikk tilkjent. Biafra og plateselskapet Alternative Tentacles ble også dømt til å betale 200&nbsp;000 dollars. I kjølvannet av rettssaken bestemte også de andre medlemmene seg for å starte opp bandet igjen, noe Biafra sa nei til både på grunn av rettssaken og på grunn av en prinsipiell motstand mot gjenforeninger.

De valgte derfor først Brandon Cruz, som imidlertid forlot bandet fordi de bare spilte gamle sanger. Han ble erstattet av Jeff Penalty som fortsatt er med dem på turneer. Bandet har gitt ut to konsertplater, men har ikke laget ny musikk siden gjenforeningen.

## Eksterne lenker
* 
* 
*
Kroatia under Paralympiske vinterleker 2006

**[[Kroatia]]** deltok med én deltaker i de **[[paralympiske vinterlekene 2006]]** i Torino. 

Dette var alpinisten Zlatko Pesjak. Som eneste deltaker var han også Kroatias flaggbærer under åpningsseremonien. Han deltok i slalåm for stående, men fullførte ikke løpet. I storslalåm kom han på 47.-plass. 

## Medaljer

## Deltakere
;Alpin skiidrett
:Zlatko Pesjak

## Referanser


## Kilder
*Athletes and teams list by NPC

## Se også
*Kroatia ved de paralympiske leker
Skattørsundet bru

**Skattørsundet bru** er ei platebru som krysser Skattørsundet mellom Kågen og Skjervøya i Troms. Brua er 804 meter lang, med lengste spenn 32 meter. Den ble åpnet i 1971 og er en del av fylkesvei 866. Sammen med Maursundtunnelen knytter den Skjervøy til fastlandet.

## Referanser


## Se også
* Liste over broer i Norge
* Liste over broer i Norge etter lengde

## Eksterne lenker
* Bilder av Skattørsundet bru: http://www.reuber-norwegen.de/Troms/TromsSkjervoey07_g.jpg  https://web.archive.org/web/20070930065006/http://home.online.no/~so-amart/sjervoy/Brua.jpg
Sommarøybrua

**Sommarøybrua** er ei fritt frambygg-bru fra Kvaløya til Sommarøya i Troms. Brua er 522 meter lang, og lengste spenn er 120 meter. Den er en del av fylkesvei 7766.

Sommarøybrua har bare ett kjørefelt og er dermed utstyrt med trafikklys for å regulere retningen på trafikken. Men det ble meldt i 2004 at trafikklysene ikke fungerer som de skal når det blåser, noe som skjer relativt ofte.

## Galleri

sommaroy panorama.jpg|Hillesøya og Sommarøya
Sommarøybrua.jpg|Sommarøybrua


## Se også
* Hillesøybrua

* Liste over broer i Norge
* Liste over broer i Norge etter lengde

## Referanser


## Eksterne lenker
* Høstbilde av brua sett fra øst.
Sandnessundbrua

: *Denne artikkelen er om Sandnessundbrua i Troms. For informasjon om Sandesund bru i Østfold, se [[Sandesund bru]].*

**Sandnessundbrua** (også kalt **Kvaløybrua**), er ei fritt frambygg-bru som krysser Sandnessundet mellom Tromsøya og Kvaløya i Troms. Sandnessundbrua er 1220 meter lang, lengste spenn er 150 meter, og seilingshøyden er 41 meter. Brua har 36 spenn. Før Hålogalandsbrua ble tatt i bruk i 2018 var den Nord-Norges lengste veibru.

Sandnessundbrua ble offisielt åpnet av kronprins Harald den 26. juni 1974. Brua åpnet imidlertid for trafikk allerede 21. desember 1973. Brua kostet 36 millioner kroner. Det var bompengeinnkreving på brua fram til 1. mai 1982. https://web.archive.org/web/20070926235156/http://www.riksarkivet.no/webfelles/sato/arkivkataloger/Privatarkiv_118_Sandnessundforbindelsen_AS_OG.pdf Brua er en del av fylkesvei 862.

I 2005 ble ny gang- og sykkelbane adskilt fra vegbanen med rekkverk ferdigstilt. Underlaget på sykkelbanen har blitt sterkt kritisert fordi det i høy grad bidrar til punktering av sykkeldekk. Dette har resultert i at enkelte syklister har skapt trafikkproblemer ved å sykle i vegbanen. 

I takt med økende utbygging på Kvaløya har trafikken vært stigende, og bruas kapasitet er i ferd med å overskrides. Utbyggingsforbud i bynære områder på Kvaløya vurderes derfor.

## Se også
*Tromsøbrua
*Håkøybrua
*Kalvebakken bru
*Sommarøybrua
*Hillesøybrua

*Liste over broer i Norge
*Liste over broer i Norge etter lengde
### Tunneler i området
*Tromsøysundtunnelen
*Kvalsundtunnelen
*Ryatunnelen
*Breivikatunnelen
*Langnestunnelen
*Sentrumstangenten
*Oterviktunnelen
*Giævernesettunnelen

## Referanser


## Eksterne lenker
* Structurae om Sandnessundbrua
* Om kapasitetsproblemene på Sandnessundbrua  fra Bladet Tromsø
* Om vanskelighetene for syklistene,  fra Nordlys
Jim Thorpe

**Jacobus Franciscus «Jim» Thorpe** (født 28. mai 1887, død 28. mars 1953) var en amerikansk friidrettsutøver. Han var av halvt indiansk avstamning, og studerte som ung ved Haskell Indian Nations University. Han fikk navnet «Wa-Tho-Huk» av sin mor, som betyr «Lysende sti» (*Bright Path*.)

Friidrett var den idrettsgrenen han brukte minst tid på, men det var her han ble internasjonalt kjent. Han hadde størst interesse for amerikansk fotball.

Han vant to gullmedaljer i friidrett, én i tikamp og én i femkamp (som stod på det olympiske programmet den gang) under OL 1912 i Stockholm, der han satte verdensrekord i tikamp. Denne rekorden ble først slått 14 år senere. Under disse lekene deltok han parallelt i både lengdesprang og høydehopp.

Kort tid etter OL i Stockholm, der Thorpe ble hyllet som lekenes største personlighet, ble det avslørt at han hadde spilt et par ferie-baseballkamper i 1909, og at han hadde mottatt en liten pengesum for bryet. Med datidens syn på amatøridrett var denne minimale overtredelsen mer enn nok til å få ham diskvalifisert fra OL og utestengt fra all amatøridrett for alltid.

Diskvalifikasjonen fra OL medførte at nordmannen Ferdinand Bie, som opprinnelig fikk sølv i femkamp, ble tildelt en av gullmedaljene som Thorpe ble fratatt.

En av mennene bak diskvalifikasjonen var Thorpes lagkamerat, Avery Brundage, som også deltok i fem- og tikamp. Brundage var senere leder i Den internasjonale olympiske komité i årene 1952&ndash;1972.

Opp gjennom årene prøvde flere innflytelsesrik personer, komiteer og organisasjoner å få IOCs dom over Thorpe fra 1912 omstøtt, men det lyktes ikke. Etter Thorpes død var det fremdeles krefter i gang for å få endret avgjørelsen.

Først i 1982, 70 år etter seieren og den påfølgende diskvalifikasjonen, 29 år etter Thorpes død, omstøtte IOC den gamle kjennelsen. Jim Thorpe stod igjen som olympisk mester i tikamp og olympisk rekordinnehaver.

## Jim Thorpes sportslige aktiviteter
* Friidrett &ndash; verdensrekord i tikamp, olympisk mester
* Amerikansk fotball – profesjonell i toppligaen. Han spilte 52 kamper i National Football League (NFL) og sluttet som fotballspiller 41 år gammel. Han ble i 1920 også valgt til å bli NFLs (da kalt American Professional Football Association) første president. I *Pro Football Hall of Fame* i Canton, Ohio blir man møtt av en statue av en løpende Jim Thorpe like innenfor inngangen.
* Baseball – profesjonell i toppligaen, bl.a. for New York Giants. Spilte i sju sesonger.

## OL-medaljer
* 1912  Stockholm -  **Gull** i friidrett, femkamp  USA
* 1912  Stockholm -  **Gull** i friidrett, tikamp  USA

## Referanser


## Eksterne lenker
* 
* 
* 
* 
* Tortured life of world's greatest athlete, Bob Greene, CNN
* http://www.youtube.com/watch?v=2wiXRj0PQ0A NFL Films Top 100 greatest players.
* http://www.profootballhof.com/hof/member.aspx?PlayerId=213 Jim Thorpes biografi hos Pro Football Hall of Fame.
Jacques Rogge

**Jacques graaf Rogge** (født 2. mai 1942 i Gent i  Øst-Flandern, død 29. august 2021) var en belgisk lege og idrettsutøver som var president i Den internasjonale olympiske komité (IOK) fra 2001 til 2013.

## Liv og virke
### Bakgrunn
Rogge studerte idrettsmedisin ved Universitetet i Gent.

Han arbeidet som ortopedisk kirurg.

### Idrettsmann
Han konkurrerte i seiling under OL i 1968, 1972 og 1976, og spilte ti kamper på det belgiske landslaget i rugby. Han hadde en rekke verv i belgisk idrett fra 1980.

### Sportsadministrator
Rogge var president i den belgiske olympiske komité fra 1989 til 1992 og president i den europeiske olympiske komité fra 1989 til 2001. Han ble medlem av IOK i 1991. Rogge ble visepresident i IOKs medisinske kommisjon i 1994 og ble styremedlem i selve IOK i 1998.

Rogge ble valgt til president for IOK 16. juli 2001 ved IOK-sesjonen i Moskva. Han etterfulgte Juan Antonio Samaranch, som hadde ledet IOK siden 1980.

Rogge anses å ha bidratt til å gjenopprette IOCs rykte etter korrupsjonsskandaler i Samaranchs ledertid, blant annet i samband med at Salt Lake City fikk vinterlekene i 2002.

Rogge avviste ønsker om at det skulle holdes et minutts stillhet for å hedre de 11 israelske olympiske kandidatene, som ble drept 40 år tidligere under München-massakren i 1972 under åpningsseremonien for sommer-OL 2012. Han gjorde dette til tross for forespørselen fra familiene etter de 11 israelske OL-deltakerne, samt politisk press fra både USA, Storbritannia og Tyskland. Rogge sa at åpningsseremonien for OL ikke var en passende anledning for en minneseremoni.

## Æresbevisninger
Rogge ble adlet av den belgiske kongen. I 1992 ble han gitt tittelen ridder og i 2002 ble han greve. I 2010 ble grev Rogge utnevnt til øverste følgesvenn av den sørafrikanske Ordenen O. R. Tambos følgesvenner. På Ballon d'Or-gallaen i 2014 ble Rogge tildelt FIFA Presidential Award.

## Referanser




## Eksterne lenker
* 
* 
* 
*  Count Jacques Rogge på IOKs egen nettside
*  Jacques Rogge på Encyclopædia Britannica
*  Jacques Rogge på www.forbes.com
Tromsøbrua

**Tromsøbrua** er ei bru som krysser Tromsøysundet mellom Fridtjof Nansens plass på Tromsøya og Storsteinnes i Tromsdalen på fastlandet i Tromsø. Brua ble tegnet av Erling Viksjø og var den første fritt frambygg-brua som ble bygd i Norge. Den fikk æresprisen Betongtavlen for 1963.

Tromsøbrua ble i 2002 foreslått vernet i Nasjonal verneplan for veger, bruer og vegrelaterte kulturminner. Riksantikvaren fredet Tromsøbrua 17. april 2008.

Brua består av plasstøpt dekke i betong, med slanke pilarer i betong. «Fritt-fram-delen» ble støpt med 3 meters seksjoner om gangen, på hver side, til endene møttes. Brua har 58 spenn. Den ble bygget fra 1958 og åpnet i 1960 av statsminister Einar Gerhardsen. Den er nå en del av fylkesvei 862. Total anleggskostnad var 14 580 000 kroner. Det ble innkrevd bompenger på brua i ti år. Tromsøysundtunnelen på E8 ble åpnet i 1994 og ga bedre kapasitet over (under) Tromsøysundet.

Tromsømannen Erling Kjeldsen (1896–1964), populært kalt Bru-Kjeldsen, regnes som Tromsøbruas far. Han presenterte ideen allerede i 1927 under et arrangement i regi av Tromsø Maskinistforening, der han var nestformann. I 1951 stiftet han Tromsø og omegn bruforening, og tre år etter ble A/S Tromsøbrua opprettet. En analyse anslo kostnaden til rundt sju millioner kroner. 20. mai 1955 godkjente Tromsø bystyre planene. Et minnesmerke over Kjeldsen ble 26. november 1978 avduket like ved bruhodet på Tromsøya. Det er senere flyttet noe. Monumentet er relieff i helfigur utformet av Ulf Dreyer.

Tromsøbrua var blant de mest utsatte for selvmord og selvmordsforsøk i hele landet før det i 2005 ble montert et «selvmordsgjerde» for å forhindre dette. Svenske Vägverket har studert denne løsningen, og vurderer å sette opp lignende i Sverige.

Brua kostet 13,3 millioner kroner å bygge, noe som tilsvarer ca 150 millioner 2012-kroner om en justerer for prisstigning.

## Se også
* Sandnessundbrua
* Kalvebakken bru
* Håkøybrua
* Liste over broer i Norge
* Liste over broer i Norge etter lengde

## Referanser


## Eksterne lenker
* 
* Arkitektguide om Tromsøbrua
Kip Winger

**Kip Winger** (født 21. juni 1961) er en amerikansk bassgitarist og sanger. Han fronter rockebandet Winger og har i tillegg sin egen solokarriere. 

## Diskografi
### Album

**Winger**
* *Winger* (1988)
* *In the Heart of the Young* (1990)
* *Pull* (1993)
* *The Very Best of Winger* (2001)
* *IV* (2006)
* *Demo Anthology* (2007)
* *Karma* (2009)
* *Better Days Comin*' (2014)

**Solo**
* *This Conversation Seems Like A Dream* (1997)
* *Down Incognito* (1998)
* *Songs From The Ocean Floor* (2000)
* *From The Moon To The Sun* (2008)

**Diverse**
* Kix – *Midnight Dynamite* (1985)
* Alice Cooper – *Constrictor* (1985)
* Alice Cooper – *Raise Your Fist and Yell* (1986)
* Fiona – *Beyond the Pale* (1986)
* Bob Dylan – *Down in the Groove* (1987)
* Kane Roberts – *Kane Roberts* (1987)
* Blue Yonder – *House of Love* (1987)
* Diverse artister – *Hearts of Fire Soundtrack* (1987)
* Twisted Sister – *Love Is For Suckers* (1987) 
* Alice Cooper – *Trash* (1989) 
* Fiona – *Heart Like A Gun* (1989)
* Diverse artister – *Smoke on the Water – A Tribute to Deep Purple* (1994)
* Orange Swirl – *Orange Swirl* (1998)
* Seven Days – *Ride* (1998)
* Rob Eberhart Young – *Speak* (1999)
* Under Suspicion – *Under Suspicion* (2001)
* Diverse artister – *Stone Cold Queen – A Tribute* (2001)
* Jordan Rudess – *Rhythm of Time* (2004)
* Diverse artister  – *Spin the Bottle: An All-Star Tribute to Kiss* (2004) 
* Diverse artister  – *Subdivisions: A Tribute To Rush* (2005) 
* XCarnation – *Grounded* (2005)
* The Mob – *The Mob* (2005)

### Videoer
* Alice Cooper – *The Nightmare Returns Tour* (1986) 
* Winger – *The Videos, Vol. 1* (1989)
* Winger – *In the Heart of the Young, Vol. 1* (1990)
* Winger – *In the Heart of the Young, Vol. 2* (1991)
* Winger – *Live in Tokyo* (1991)
* Winger – *The Making of Pull* (1993)
* Diverse artister – *VH1 Metal Mania Stripped Across America Tour Live* (2006) 

## Se også
* Winger

## Eksterne lenker
* 
* 
* 
*
Samelandsbrua

**Samelandsbrua** er ei skråkabelbru som krysser elva Tana mellom Roavvegieddi i Tana i Norge og Utsjok i Finland. Brua er 316 meter lang, og hovedspennet er 155 meter. Brua har i alt fire spenn. Den ble åpnet i 1993 og er en del av Europavei 75. Før det var det ferje, men vei på isen om vinteren. Isveien lå nær dagens bru, men ferjen noen kilometer nedstrøms der det var mer strøm og mindre is.

## Referanser


## Se også
*Liste over broer i Norge
*Liste over broer i Norge etter lengde
FC Thun

**FC Thun 1898** er en sveitsisk fotballklubb fra byen Thun i Bern. Klubben spiller på Lachen Stadion.

23. august 2005 skrev FC Thun klubbhistorie ved å bli det tredje sveitsiske laget som kvalifiserte seg for gruppespillet i Mesterligaen. Med et totalt budsjett på under 2 millioner euro, var klubben den minste som noen gang hadde kvalifisert seg for turneringen.

I gruppe med giganter som Arsenal, Ajax og Sparta Praha, og selv om det måtte spille sine hjemmekamper på Stade de Suisse i Bern (Lachen Stadion holdt ikke UEFAs krav til Champions League), klarte FC Thun tredjeplassen i gruppen, noe som kvalifiserte dem for spill i UEFA-cupens tredje runde.

## Referanser


## Eksterne lenker
*
Tana bru (tettsted)

**Tana bru** (nordsamisk: *Deanušaldi*) er et tettsted og administrasjonssenteret i Tana kommune i Finnmark. Stedet ligger på vestsiden av elva Tana, ved brua av samme navn. 

Tettstedet har  innbyggere per 1. januar .
Under frigjøringen av Finnmark i 1944 var det hit de sovjetiske styrker kom, før de returnerte.

E6 og E75 går gjennom Tana bru, og fylkesvei 98 har sitt østlige endepunkt her. Også fylkesvei 890 har sitt sørlige endepunkt på den andre side av Tana.

## Andre skrivemåter
Skrivenmåtene *Tana* og *Tanabru* har også blitt foreslått som stedsnavn, men ble avlsått 27.09.1993. *Tana* har senere blitt brukt på fikskerikart, *Tanabru* på kart i Økonomisk kartverk.

## Referanser




## Eksterne lenker
*
Juan Antonio Samaranch

**Juan Antonio Samaranch Torelló** (*[[Marki|Marqués]] de Samaranch*) (født 17. juli 1920 i Barcelona, død 21. april 2010) var en spansk diplomat, politiker og idrettsleder. Han var internasjonalt kjent gjennom sitt virke for de olympiske leker. Fra 1980 til 2001 var han president for Den internasjonale olympiske komité (IOK), hvor han hadde vært medlem siden 1966.

Som politiker var han i Franco-perioden medlem av det fascistiske regjeringspartiet Falange,
og satt blant annet som Spanias  idrettsminister fra 1967 til 1971.

## Bakgrunn
Samaranch vokste opp i en velstående familie i Barcelona. Under den spanske borgerkrig ble han utskrevet som vernepliktig soldat for de republikanske styrkene, men siden han var motstander av republikken flyktet han til Frankrike. Han kom snart tilbake til Spania og sluttet seg til Falange-bevegelsen. Etter seieren i borgerkrigen, studerte han handel i Barcelona, og jobbet en kort tid som sportsjournalist for *[[La Prensa]]*.

## Politisk aktivitet
Som medlem av Falange var Samaranch aktiv i politikken, som byråd for idrett i Barcelona fra 1955 til 1962, og president for Barcelonas provinsforsamling 1973-1977. Han var medlem av underhuset i Spanias nasjonalforsamling fra 1967 til 1977, og var Spanias idrettsminister fra 1967 til 1971.

I 1977 ble han ambassadør til Sovjetunionen og Mongolia, som den første etter at Spania etablerte diplomatisk kontakt med disse landene.

## President for IOK
Samaranch var *chef de mission* for en rekke spanske olympiske team, og ble medlem av Den internasjonale olympiske komité i 1966. Han ble valgt til IOKs 7. president da han etterfulgte Lord Killanin i 1980. Han ble værende president i 21 år, inntil han i juli 2001 ikke lenger stilte til gjenvalg. Han ble etterfulgt av belgieren Jacques Rogge.

Som president for Den internasjonale olympiske komité gjorde Samaranch det til en tradisjon å erklære nesten hvert OL for «best games ever» («de beste lekene noensinne»). I 2002 uttalte han at "Lillehammer-OL var det beste vinter-OL noensinne. Regionen har alle anlegg på plass, og Norge huskes for de fantastiske tilskuerne"

## Annet
Juan Antonio Samaranch var styremedlem i La Caixa, Spanias største sparebank, fra 1984, og president fra 1987 til 1999. Han var ærespresident fra 1999 til sin død. Samaranch ble adlet da han ble tildelt tittelen marki av Samaranch (*Marqués de Samaranch*) av kong Juan Carlos I av Spania 30. desember 1991.

I 1990 ble Samaranch den første som ble tildelt Seouls' fredspris.

Samaranch giftet seg med Maria Teresa Salisachs Rowe 1. desember 1955, og de forble gift til hennes død i 2000.

Han ble sykehusinnlagt med alvorlig hjerteproblemer den 20. april 2010, og døde den 21. april. Han ble 89 år gammel.

## Referanser


## Eksterne lenker
* 
* 
*
Vågåmo

**Vågåmo** er et tettsted og administrasjonssenteret i Vågå kommune i Innlandet. Tettstedet har  innbyggere per 1. januar , og ligger ved Vågåvatnet i Ottadalen. Elva Otta, Ottas bielv Finna og riksvei 15 går gjennom tettstedet som har mange butikker.

Vågåmo.jpg | Postkontoret
Vågå-Kjøttforretning.jpg  | Kjøttbutikk
Vågå-Gammelbanken.jpg | Kulturbygg
Vågå-Sentrum.jpg | Butikker

Her finnes Jutulheimen Bygdemuseum og historiske Klones gård som også er Nord-Gudbrandsdal vidaregåande skule, avdeling Klones med landbruks- og naturbruksfag. I Vågåmo sentrum ligger Vågå kirke, som er en korskirke fra 1600-tallet som ble oppført delvis med deler fra en eldre stavkirke (trolig fra 1100-tallet). Like utenfor sentrum opp Øvre Nordheradsveg ligger Jutulporten som er inspirasjonen for eventyret om Jutulen. Og ikke å forglemme Vågå prestegård (Ullinsvin) der oldemora til Edvard Munch hadde urtehage.

Området er et av de tørreste i Norge, men har vært hardt rammet av flommer og påfølgende skred. 30. juli 2006 falt det 200&nbsp;mm regn i løpet av to timer. Det gikk ras som lagde demninger, og da disse demningene brast, økte vannføringen slik at vannet dro med seg jord, grus og stein. Ved Byreberg nær Garmo ble hus og eiendom delvis begravd og riksveien ble ødelagt.

I tidligere tider har ekstremflommer og skred en rekke ganger skjedd i langt større målestokk. Mest kjent er vel Storofsen i 1789. Den skal ha krevd 24 menneskeliv i Vågå. Andre ofser (*[[ofse]]* skal være et Vågå-uttrykk) som rammet Vågå hardt var bl.a. Digerofsen på 1340-tallet, Storflaumen i 1860 og Storflåmen 1938. Den siste dannet grunnlag for NVE og flomsikring.

## Referanser


## Eksterne lenker
* Jutulheimen Bygdemuseum
* Klones AS
* Klones videregående skole
Havøysundbrua

**Havøysundbrua** er ei fritt frambygg-bru som krysser Havøysundet fra fastlandet til fiskeværet Havøysund på Havøya i Finnmark. Brua er 293 meter lang og har et hovedspenn på 124 meter. Seilingshøyden er 23 meter, og brua har i alt fire spenn. Den ble offisielt åpnet av kong Olav V den 18. august 1988 og er en del av fylkesvei 889. Det er Norges (muligtvis verdens) nordligste bru over 100 m lengde.

## Referanser


## Se også
* Liste over broer i Norge
* Liste over broer i Norge etter lengde
Sørstraumbrua

**Sørstraumbrua** er ei fritt frambygg-bru som krysser Sørstraumen i Kvænangen kommune i Troms. Brua er 440 meter lang og har et hovedspenn på 120 meter. Brua er en del av europavei 6. Før brua ble åpnet gikk europavei 6 langs nåværende Fv7968. Brua avkortet E6 med 33 km.

Sørstraumbrua i Troms må ikke forveksles med brua med samme navn som er ei av Efjordbruene i Nordland.

## Referanser


## Se også
* Liste over broer i Norge
* Liste over broer i Norge etter lengde

## Eksterne lenker
* Bilde av brua sett fra vest
Avery Brundage

**Avery Brundage** (født 28. september 1887 i Detroit, død 8. mai 1975 i Garmisch-Partenkirchen) var den femte presidenten i Den internasjonale olympiske komité (IOK).

Han deltok selv under OL 1912 i Stockholm som en av de beste tikjemperne, han kom på 16.-plass og i diskos kom han på 22.-plass. I 1952 ble Brundage valgt til IOKs 5. president etter svenske Sigfrid Edström.

## «The Games must go on»

Han ble legendarisk etter uttalelsen etter attentatet under lekene i München i 1972, da flere funksjonærer og politikere krevde at lekene måtte avbrytes etter de tragiske hendelsene. Brundages hyppig siterte svar lød ganske enkelt: *«The Games must go on!»* – Lekene må fortsette!

Etter 20 år som president gikk Brundage av etter OL i 1972, og overlot ledelsen av IOK til den irske adelsmannen Lord Killanin. 

## Referanser


## Eksterne lenker
*
Nigerias riksvåpen

**[[Nigeria]]s riksvåpen** er et svart skjold med to bølgende hvite striper som går sammen i en Y-form. Disse symboliserer de to store elvene som renner gjennom landet: Benue og Niger.

To hvite hester steiler på hver sin side av skjoldet. Disse står for verdighet. Den brune ørnen over skjoldet står for fred.

Skjoldet er plassert på grønt gress med gule blomster. Et banner viser teksten *Unity and faith* &mdash; *Samhold og tro*.
Lageråa

**Lageråa** er en elv i Hamar, Løten og Stange kommuner i Innlandet.

Elva starter i Vang Almenning som Gåsbubekken, som har utspring fra myrområdet Langgjesna ved Yksenåsen sør for Måsætra. Den renner i sørøstlig retning og ved Rødsætervollen løper den sammen med Østeråa og danner Lageråa. Elva snur gradvis mot sør og renner ut av skogen fortsetter over jordbruksområdene på Hedmarken. Et stykke danner elva grensen mellom Hamar og Løten, før den renner inn i Stange og munner ut i Svartelva ved Ilseng.

## Referanser
Avalsjøen

**Avalsjøen** er et vann i Lunner kommune i Akershus. Det ligger på 346 moh., nord for Snellingshøgda.

Fra utløpet i øst renner *Mellomsjøelva* en drøy kilometer ned til Leirsjøen.

## Referanser
Radioplanet

**Radioplanet** var en norsk nettradio med fokus på ungdom i alderen 15-25 år. Radioen ble drevet av ungdom, og hadde per 2007 rundt ti frivillige. I 2006 ble Radioplanet nominert til «Årets Nettradio» av RadioAssistant.com.

## Bakgrunn
Radioplanet ble startet i 2002. Den gangen var det Eirik Sandmo som stod som eier og ansvarlig. I 2005 fikk radioen nye eiere, med Christian Laland og Stian Røste i spissen. Stian Røste var daglig leder, mens Christian Laland var ansvarlig redaktør. Radiokanalen hadde en redaksjon med ungdommer i alderen 18&ndash;26 år. Radioens nettside var en viktig del av satsingen. Radioen var kun tilgjengelig via Internett, og hadde som mål å gi ungdom i Norge et radiotilbud, utenom de kommersielle stasjonene på FM-båndet. Radioen fikk tilskudd fra Frifond til drift og betaling av blant annet TONO-avgiften. Radioplanet ble lagt ned i slutten av 2009 etter syv års drift.

## Referanser


## Eksterne lenker
* Radioplanet
Europamesterskapet i friidrett

**EM i friidrett** arrangeres av Det europeiske friidrettsforbundet. Europamesterskapet ble opprinnelig arrangert hvert fjerde år, men siden 2010 arrangeres det hvert annet år i partallsår.

## Historie
De europeiske mesterskapene har en mye lengre historie enn verdensmesterskapene. Det første europamesterskapet ble kun arrangert for herrer. I 1938 ble herre- og kvinneøvelsene arrangert på forskjellige steder og til forskjellige tider. Fra 1934 til 1966 ble mesterskapene arrangert «halvveis» mellom olympiske leker. Etter avvik fra dette (1969 og 1971) gikk man tilbake til den gamle ordningen igjen i 1974. Etter EM i Barcelona i 2010 har mesterskapet blitt avholdt annenhvert år. EM i friidrett 2020 som skulle vært arrangert i Paris, ble avlyst på grunn av koronaviruspandemien.

EM i friidrett innendørs holdes i februar eller mars i oddetallsår.

## Arrangement

**(M)*=Menn, (K)*= Kvinner*

## Medaljefordeling
**Oppdatert etter [[EM i friidrett 2024]].*
**Nasjoner som ikke lenger eksisterer er oppført i kursiv*.

 
*1 Utøvere fra Russland deltok som  under EM i friidrett 2016 og EM i friidrett 2018. Disse medaljene regnes ikke inn i de offisielle medaljestatistikkene.

*Per 2022 er det kun nasjonene Andorra, Armenia, Bosnia-Hercegovina, Georgia, Gibraltar, Kosovo, Kypros, Liechtenstein, Malta, Monaco, Nord-Makedonia og San Marino som ikke har vunnet medalje. Saar deltok i 1954 uten å vinne medalje.

## Se også
* Norge under EM i friidrett
* EM i friidrett innendørs
* VM i friidrett

## Referanser


## Eksterne lenker

* Det europeiske friidrettsforbundet (EAA) (engelsk)

*Historikk og struktur (engelsk)

* Europarekorder
Foldabrua

**Foldabrua** er ei hengebru som krysser Foldereidsundet i Nærøysund kommune i Trøndelag. Brua er 336 meter lang, hovedspennet er 225 meter, og seilingshøyden er 38 meter. Brua er en del av fylkesvei 17.

Brua ble åpnet i 1969. Før det var det ferge mellom Teplingan og Bjøråneset.

## Se også
*Finnmotunnelen
*Bergsviktunnelen

*Liste over broer i Norge
*Liste over broer i Norge etter lengde

## Referanser


## Eksterne lenker
* Bilde av brua sett fra sør.
* Bilder av Folda bru: https://web.archive.org/web/20070928114924/http://pyld.killozap.com/nordkapp04/img/6/foldabrudag6.jpg http://home.tiscali.nl/~nemofila/images/Foldabrua.jpg
Tone Hødnebø

**Tone Hødnebø** (født 1962) er en norsk forfatter.

## Bakgrunn og arbeid
 

Tone Hødnebø vokste opp på Solvang, en bydel i Tønsberg der hun var elev ved Tønsberg gymnas. Hun studerte engelsk og nordisk ved Universitetet i Oslo (UiO) 1982-1985 og drama, film og teater ved Universitetet i Trondheim 1985-1987. Hun gikk på Skrivekunstakademiet i Hordaland i 1987 og på Forfatterstudiet i Bø i 1988. 

Hun debuterte med diktsamlingen *Larm* i 1989 og har siden utgitt flere diktsamlinger og gjendiktninger. Hødnebø har særlig arbeidet med lyrikk og modernistiske dikt og har også skrevet essays og oversatt blant annet Emily Dickinson og Anne Carson fra engelsk.  

Tone Hødnebø var medredaktør av litteraturtidsskriftet *[[Vagant (tidsskrift)|Vagant]]* 1990-1997. Hun har undervist ved flere forfatterkurs, blant annet ved Skrivekunstakademiet i Hordaland 2000-2006 og som veileder ved Litterär Gestaltning ved Universitetet i Göteborg 2008-2010. Hun ble styremedlem i Den norske forfatterforening (DnF) i 1995 og satt 2006-2009 i foreningens litterære råd som blant annet bestemmer hvilke nye norske bøker som skal få økonomisk støtte fra staten og hvilke forfattere som får Statens kunstnerstipend.

## Bibliografi
* 1989: *Larm* – dikt
* 1994: *Mørk kvadrat* – dikt
* 1995: *Skitne lille hjerte* – gjendiktninger av Emily Dickinsons dikt
* 1997: *Pendel* – dikt
* 2002: *Stormstigen* – dikt
* 2004: *Skamfulle Pompeii* – poetikk (i H PRESS' serie *Imperativ*)
* 2005: *Et lykkelig øyeblikk* – dikt i utvalg
* 2008: *Nedtegnelser* – dikt
* 2014: *Glass, ironi og Gud* – gjendiktning av Anne Carsons diktsamling *Glass, Irony and God*
* 2016: *Nytte og utførte gjerninger –* dikt
* 2018: *Rød selvbiografi* – gjendiktning av Anne Carsons bok *Autobiography of Red*.
* 2019: *Å snu verdien inn mot verden* *–* dikt

### Gjendiktninger
* *Skitne lille hjerte*, 1995
* *Glass, ironi og Gud*, 2014
* *Rød selvbiografi*, 2021

## Priser og utmerkelser
* 1995: Tanums kvinnestipend
* 1997: Den norske Lyrikklubbens pris (for *Pendel*)
* 2003: Sult-prisen
* 2005: Doblougprisen (sammen med Hans Herbjørnsrud)
* 2007: Tone Hødnebø ble valgt til festspilldikter ved Festspillene i Bergen.
* 2018:  Gyldendalprisen 
* 2019: Diktartavla fra Hardanger folkemuseum og Olav H. Hauge-senteret
* 2021: Vestfold og Telemarks litteraturpris
*2022: Festivalpoet, Nordisk poesifestival
## Referanser


## Kilder
* Presentasjon av Tone Hødnebø i Forfatterkatalogen på Forfattersentrums nettsider

## Eksterne lenker

* Kolon forlags presentasjon av Tone Hødnebø
* Bokklubben om Tone Hødnebø
* Om dikt i utvalg
* Forfattersamtale med Tone Hødnebø 1996
* Tone Hødnebø i NRK Forfatter
* Tone Hødnebø i Dagbladet Forfatter
* Tone Hødnebø i Aftenposten Alex
Hestøybrua

**Hestøybrua** er ei bru i Nærøy kommune i Trøndelag. Brua er 257 meter lang og har et hovedspenn på 100 meter. Brua er en del av fylkesvei 769.

## Se også
*Liste over broer i Norge
*Liste over broer i Norge etter lengde

## Referanser
Havass Skog

**Havass Skog BA** var et skogeiersamvirke for deler av Østfold og Akershus samt en distriktsorganisasjon i Norges Skogeierforbund. Havass organiserte skogeiere langs Haldenvassdraget fra Idd i sør til Høland og Setskog i nord. I 2012 hadde Havass 1&nbsp;083 medlemmer, fordelt på 7 skogeierlag. Administrasjonen lå i Ørje.

Organisasjonen ble stifta i 1929 som Haldensvassdragets Skogeierforening. I 2006 ble organisasjonen omdanna til et samvirke, og tok navnet Havass Skog. I 2015 gikk Havass inn i Glommen Skog.

## Referanser
Lokkarbrua

**Lokkarbrua** er ei hengebru som krysser Lokkarsundet mellom fastlandet og Otterøya i Namsos, Trøndelag. Brua er 435 meter lang, med hovedspenn  225 meter. Den ble åpnet den 2. desember 1977. Brua er en del av fylkesvei 767.

## Se også
*Liste over broer i Norge
*Liste over broer i Norge etter lengde

## Eksterne lenker
* Side med bilder av Lokkarbrua
Norges Skogeierforbund

**Norges Skogeierforbund** (**NSF**) er en interesseorganisasjon og den sentrale overbygningen for skogeiersamvirkene i Norge, som organiserer om lag 30&nbsp;000 skogeiere og står for storparten av landets tømmeromsetning.

Norges Skogeierforbund ble etablert i 1913 og spilte en viktig rolle i hjemkjøpet av Borregaard i 1917. Forbundet ble omdannet til Norges Tømmer- og Skurlastselgeres Fellesforening i 1929 og fikk ansvaret for prisforhandlingene med industrien. Fellesforeningen tok tilbake navnet Norges Skogeierforbund i 1932.

Samvirkene har tatt over forhandlingsrollen, så forbundet arbeider med næringspolitisk påvirkning, som gjelder grunneieres rettigheter eller rammebetingelser for skogbruket.

Norges Skogeierforbund er medlem av Norsk Landbrukssamvirke og NHO-foreningen Skogbrukets Landsforening. Skogeierforbundet er også medlem av den europeiske organisasjonen for familieskogbruket, CEPF.

## Skogeiersamvirkene
Historisk sett har skogeierforeningene vært organisert etter tømmerfløtningsvassdrag. De første var skogeierforeningene langs Glomma og Drammensvassdraget rundt år 1900. Glommen skogeierforening var drivkraften bak etableringen av Norges Skogeierforbund. Medlemsforeningene har senere blitt omdannet til samvirkeforetak og fusjonert:

*Allskog
*AT Skog
*Glommen Mjøsen Skog
*Viken Skog

Skogeiersamvirkene forhandler med tømmerkjøpende industri om priser og leveringsbetingelser, og kjøper og selger skogeiernes tømmer. Skogeiersamvirkene tilbyr også en rekke tjenester, blant annet skogtaksering og miljøregistrering i skog, hogst og utkjøring av tømmer, planting og andre skogskjøtselsoppdrag.

Hvert av skogeiersamvirkene har sin lokale struktur med skogeierlag eller skogeierområder, som enten er en del av samvirkets organisasjon eller selvstendige organisasjoner knyttet til samvirket. Skogeierlagene arrangerer skogdager og kurs og fungerer som faglig-politiske nettverk.

## Forbundsledelsen

**Styreledere**
*Olav Nergaard 1913–1924
*Olav Røen 1924–1925
*Nils Askvig 1925–1927
*Anders P. Holth 1927–1934
*Sverre Krog 1934–1937
*Thorstein Fretheim 1937–1940
*Sverre Krog 1940–1946
*Hans R. Borch 1946–1949
*Hans Evju 1949–1957
*Anders B. Werp 1957–1970
*Jan Jenssen 1970–1984
*Lars T. Bjella 1984–1989
*Ole Jørgen Wefald 1989–1993
*Arild Mysen 1993–1994
*Einar Gjems 1995–1998
*Lars W. Grøholt 1998–2002
*Åse Marie Bue 2002–2005
*Helge Evju 2005–2012
*Olav A. Veum 2012–2021
*Heidi Hemstad 2021–d.d.

**Generalsekretærer**
*Hans A. Eid 1914–1915
*Julius Nygaard 1915–1922
*Thorvald Kiær 1922–1929

**Administrerende direktører**
*Herman Heiberg 1929–1931
*Hans Haug 1936–1949
*Ivar Aavatsmark 1949–1981
*Egil Molteberg 1982–1996
*Ivar Korsbakken 1996–2006
*Gudbrand Kvaal 2006–2014
*Erik Lahnstein 2014–2018
*Per Skorge 2019–2025

## Referanser


## Litteratur
*
*

## Eksterne lenker
* 
*
Liste over Bosnias herskere

En **liste over herskere over [[Bosnia]]**.

De lokale herskerne i dagens Bosnia brukte tittelen *Ban*, sannsynligvis av Avar eller Illyrisk opprinnelse. Før 1180 var området kontrollert av forskjellige utenlandske stater, men vokste sakte til å utvikle seg til et uavhengig kongedømme.

## Tidlig historie
* 800-tallet: Trpimir, hertug av kroatene
* 910–925: Tomislav, konge av Kroatia
* 925–ca. 930: Tsar Peter I av Bulgaria
* 930–960: Storfyrste Časlav Klonimirović av Raška
* 960–968: Under Østromerriket
* 968–?: Mihajlo Krešimir II, konge av Kroatia
* ?–1014: Tsar Samuil av Bulgaria
* 1014–1015: Tsar Gavril Radomir av Bulgaria
* 1015–1018: Tsar Ivan Vladislav av Bulgaria
* 1018–ca. 1060: Under Østromerriket
* 1060–ca. 1070: Kong Petar Krešimir IV av Kroatia
* 1082–1101: Stefan
* 1154–1164: Borić
* 1168–1180: Under Østromerriket

## Innfødte lokale herskere (Ban, vasaller under kongen av [[Ungarn]])
* 1180–1204: Kulin
* 1204–1232: Stefan
* 1232–1250: Matej Ninoslav
* 1250–1287: Prijezda I
* 1287–1290: Prijezda II
* 1290–1300: Stefan I Kotromanić
* 1299–1322: Pavao Šubić Bribirski og Mladen Šubić Bribirski
* 1314–1353: Stefan II Kotromanić
* 1353–1377: Tvrtko

## Selvstendige konger
* 1377–1391: Tvrtko I
* 1391–1395: Stefan Dabiša
* 1395–1398: Jelena Gruba
* 1398–1404: Stefan Ostoja
* 1404–1409: Tvrtko II
* 1409–1418: Stefan Ostoja (gjeninnsatt)
* 1418–1421: Stefan Ostojić
* 1421–1443: Tvrtko II (gjeninnsatt)
* 1443–1461: Stjepan Tomaš
* 1461–1463: Stjepan Tomašević

I 1463 ble Bosnia underlagt tyrkerne, en hendelse som brakte landet under en rekke forskjellige statsdannelser fram til dannelsen av republikken Bosnia-Hercegovina i 1992.

## Bosnia-Hercegovinas presidenter
Presidentskapet i Bosnia-Hercegovina er delt mellom tre, en bosnjak, en serber og en kroat.

## Referanser
Glommen Skog

**Glommen Skog** var et samvirkeforetak eid av skogeiere i Østerdalen, Glåmdalen og deler av Akershus og Østfold. Hovedkontoret lå i Elverum. Glommen Skog fungerte også som skogeiernes regionale interesseorganisasjon, tilsluttet Norges Skogeierforbund.

Glommens skogeierforening ble stiftet i 1903, som den første i landet, for skogeiere langs Glomma, det største fløtningsvassdraget. Den ble begynnelsen på skogeiersamvirket i Norge, men stod i begynnelsen ikke selv for salget. I 1929 ble den avløst av Glommen salgsforening, som i 1955 tok tilbake navnet Glommen skogeierforening.

I 2006 ble foreningen omdannet til et samvirkeforetak.

Sommeren 2019 vedtok årsmøtene i Glommen Skog og Mjøsen Skog å slå foretakene sammen til Glommen Mjøsen Skog SA. Ved fusjonen hadde Glommen Skog 3&nbsp;550 andelseiere.

## Referanser
Solvang skole (Hamar)

**Solvang barneskole** er Hamars eldste barneskole, og har 220 elever fordelt på sju årstrinn. Skolen vektlegger «Samarbeid, Omsorg, Læring, Verdier, Ansvar, Nytenkning og Glede». Den har også «Liten skole, stort hjerte» som grunnverdi.

## Skolen
Solvang skole ligger på Solvang i gamle Vang kommune, dagens Hamar, cirka 2 kilometer nord for Hamar sentrum. Skolen ligger sentralt i villastrøkene Solvang og Smeby og har fartsåren Furnesvegen like ved, som strekker seg fra sentrum og nordover. Skolens adresse er Haugliveien 1, 2319 Hamar.

Solvang skole har om lag 220 elever over syv alderstrinn. Skolen har også til sammen 38 ansatte, deriblant rektor Line Schonhowd.

Solvang skole og skolefritidsordning (SFO) har sambruk av lokaler, og om lag 75 av elevene benytter seg av tilbudet SFO tilbyr utover de fastsatte skoletimene. Solvang SFO tilbyr hele og halve plasser.

## Eksterne lenker
* Om Solvang skole på Hamar kommunes nettsider
Marøybrua

**Marøybrua** er ei fritt frambygg-bru som krysser Marøysundet og Buskholmen mellom fastlandet og Marøya i Nærøysund kommune i Trøndelag. Sammen med Nærøysundbrua forbinder den Vikna med fastlandet. Marøybrua er 590 meter lang, med lengste spenn 120 meter. Byggingen startet i 1976, og brua ble åpnet i oktober 1978. Bruene er del av fylkesvei 770.

## Se også
*Nærøysundbrua
*Langsundbrua
*Liste over broer i Norge
*Liste over broer i Norge etter lengde

## Referanser
Nærøysundbrua

**Nærøysundbrua** er ei hengebru som krysser Nærøysundet mellom Marøya og Rørvik / Vikna i Nærøysund kommune i Trøndelag. Sammen med Marøybrua forbinder den Vikna med fastlandet. Nærøysundbrua er 701 meter lang, med et hovedspenn på 325 meter og seilingshøyde 41 meter. Brutårnene er 80 meter høye. Brua har 17 spenn. Byggingen startet i januar 1978, og brua ble åpnet 6. november 1981. Bruene er del av fylkesvei 770.

## Se også
*Marøybrua
*Langsundbrua
*Liste over broer i Norge
*Liste over broer i Norge etter lengde

## Referanser


## Eksterne lenker
* Marøyposten: Nærøysundbrua
Teitur Þórðarson

**Teitur Þórðarson** (**Teitur Thordarson**) (født 14. januar 1952) er en islandsk fotballtrener. Han har vært  trener for klubber som Drøbak Frogn Idrettslag, 
, som han trente ved to anledninger. Han har også trent ,  og islandske KR. Hans siste trener jobb var for Drøbak-Frogn idrettslag. Han ga seg som trener den 10. april 2019.

## Referanser


## Kilder
* brann.no: «Branns hovedtrenere siden 1960»

## Eksterne lenker
*
Friedrichsruh slott

**Friedrichsruh slott**, beliggende ved landsbyen med samme navn, 30 km sørøst for Hamburg i Schleswig-Holstein, Tyskland, ble bygget av Otto von Bismarck som også døde der. Han trakk seg tilbake dit da han i mars 1890 ble tvunget til å søke avskjed. Derfra skrev han sine memoarer og sine kritiske artikler rettet mot keiser Wilhelm. Folk strømmet til slottet for å hylle den gamle rikskansleren.   

## 1945
Våren 1945 var Friedrichsruh svensk hovedkvarter for de hvite bussene som hentet skandinaviske fanger ut av tyske konsentrasjonsleire, etter at
slottets daværende innehaver, grev Otto von Bismarck, stilte stedet til disposisjon for Folke Bernadotte fra svensk Røde Kors. 
 

Greven var svensk gift med Ann-Mari Tengbom (1907-1999), datter av arkitekt Ivar Tengbom. Ann-Mari hadde gått på skolen med Folke Bernadotte, og støttet hans prosjekt med å bringe konsentrasjonsleirfangene i sikkerhet i Danmark og Sverige. 9. mars 1945 ankom Bernadotte slottet for å ta imot rundt 2&nbsp;200 danske og norske fanger fra Sachsenhausen, 600 skandinaver fra Dachau og 1&nbsp;600 politifolk som satt i leirene nordvest for Dresden.

## Referanser


## Eksterne lenker
* Nettsted for Bismarckstiftelsen
Sminesbrua

**Sminesbrua** er ei bru i Nærøy kommune i Trøndelag. Brua er 152,5 meter lang og har et hovedspenn på 85 meter. Brua er en del av fylkesvei 769.

## Se også
*Liste over broer i Norge
*Liste over broer i Norge etter lengde
Mjøsen Skog

**Mjøsen Skog** var et samvirkeforetak eid av skogeiere i Gudbrandsdalen og bygdene rundt Mjøsa sørover til Eidsvoll. Hovedkontoret lå på Lillehammer. Mjøsen Skog fungerte også som skogeiernes regionale interesseorganisasjon, tilsluttet Norges Skogeierforbund.

Mjøsdistrikternes Skogeierforening ble stiftet i 1909 og besto av lokale fellessalg for tømmer, og styret var dannet av formenn i fellessalgene. I 1929 ble tømmersalget overført til skogeierforeningen, som fra 1929 til 1955 het Mjøsen Salgsforening, deretter Mjøsen Skogeierforening. I 2006 ble foreningen omdannet til samvirkeforetaket Mjøsen Skog.

I 2019 hadde Mjøsen Skog rundt 3&nbsp;700 andelseiere/medlemmer, fordelt på 26 lokale skogeierlag. En del allmenninger var direkte medlemmer.

Sommeren 2019 vedtok årsmøtene i Mjøsen Skog og Glommen Skog å slå foretakene sammen til Glommen Mjøsen Skog.

## Referanser
Sneppenbrua

**Sneppenbrua** eller **Sneppen bru** er ei spennbetongbru som krysser Steinkjerelva i Steinkjer i Trøndelag. Brua er 152,5 meter lang. Den er en del av europavei 6.

## Se også
*Håkkadalsbrua
*Steinkjerbrua
*Måsørtunnelen
*Liste over broer i Norge
*Liste over broer i Norge etter lengde

## Referanser




## Eksterne lenker
* Sneppenbrua på steinkjerleksikonet.no
Tom Richard Tokle

**Tom Richard «Tomte» Tokle** (født 10. juli 1982) er en tegneserieskaper fra Trondheim, nå bosatt i Stavanger. Han var tidligere medlem av Trondheimstegnerne. I mai 2007 var Tomte hovedgjest på tegneseriefestivalen Vossastreken.

Tomte startet som stripetegner og han har hatt en tegneserie på trykk i «Larsons Gale Verden» (Bladkompaniet) samt bidratt til ulike undergrunnsutgivelser, deriblant «Slagg» 1-3 (Trondheimstegnerne), «Supernova» (Pokus Forlag), «Lykantropi» (Trollmåne Forlag), «Fleip» (Laksevåg forlag). Blant hans tidligere tegneserier er «Flatrock», «Flatstein», «Tomteland» og «Afterlife», som ble laget i perioden 2000–2005, og er ikke lenger i produksjon. 

De siste årene har Tomte først og fremst laget skrekktegneserier med albumserien «Tomtes Sorte Sider», utgitt av Seriehuset og Kelpie Forlag, og har selvutgitt skrekkantologien *Anxiety*. I desember 2011 debuterte Tomte internasjonalt i den australske skrekkantologien *Decay*.

I albumet *Anxiety II: Happy Helloween* inkluderte Tomte et intervju med seg selv hvor han slår hardt ned på norske forlag og stripeserier. Dette skapte debatt i det norske seriemiljøet. 

Tomtes siste prosjekt er den digitale skrekktegneserien *[[Sally The Ghost Hunter]]*, som ble lansert 10. juli 2012.

## Bibliografi
* 2012 &ndash; *Pinups From Hell: The Artwork of Tomte Vol.II* (selvutgitt)
* 2011 &ndash; *Anxiety III: The Great Cat Massacre in Burkittsfield* (selvutgitt)
* 2011 &ndash; *Anxiety II: Happy Helloween* (selvutgitt)
* 2011 &ndash; *Misanthropic Nectar: The Artwork of Tomte* (selvutgitt)
* 2010 &ndash; *Anxiety* (selvutgitt)
* 2009 &ndash; *Tomtes Sorte Sider, Album 4: Lys over Jessej* (Kelpie forlag)
* 2007 &ndash; *Tomtes Sorte Sider, Album 3: Barnevakten* (Seriehuset)
* 2006 &ndash; *Tomtes Sorte Sider, album 2: Stilleben* (Seriehuset)
* 2006 &ndash; *Tomtes Sorte Sider, album 1: Blackchapel* (Seriehuset)

## Omtaler
* ''Sint ung mann søker ikke lesere'', anmeldelse av Anxiety II, Walter Wehus (publisert 2011-19-6)
* ''Hoder skal rulle'', anmeldelse av Anxiety II, serienett.no (publisert 2011-13-6)
* ''Horror comic anthology: "Anxiety 1"'' , anmeldelse av Anxiety, horror-comics.net  (publisert 2011-21-5)
* ''Mange slags grøss'', anmeldelse av Anxiety, serienett.no (publisert 2011-23-1)
* ''Tomte gjør science fiction'', anmeldelse av Lys over Jessej, Serienett (publisert 2009-22-6)
* ''Svarte tegninger, ujevnt manus'', anmeldelse av Stilleben, Serienett (publisert 2006-3-12)
* ''Flott albumdebut'', anmeldelse av Blackchapel, serienett.no (publisert 2006-04-5)

## Referanser


## Eksterne lenker
* 
* Sally The Ghost Hunter - Digital Horror Comic Series